คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่๑๗๒/๒๕๕๗เรื่องแต่งตั้งคณะกรรมการนโยบายและบริหารจัดการข้าว[๑] ตามที่มีประกาศคณะรักษาความสงบแห่งชาติฉบับที่ ๒๒/๒๕๕๗ ลงวันที่ ๒๓ พฤษภาคม พุทธศักราช ๒๕๕๗ เรื่อง การจัดส่วนงานการกำหนดอำนาจหน้าที่และความรับผิดชอบ ของคณะรักษาความสงบแห่งชาติและได้มีพระบรมราชโองการโปรดเกล้าฯ แต่งตั้งหัวหน้าคณะรักษาความสงบแห่งชาติเพื่อบริหารราชการแผ่นดิน ตั้งแต่วันที่ ๒๔ พฤษภาคม พุทธศักราช ๒๕๕๗ ไปแล้ว นั้นเพื่อให้การบริหารราชการของคณะรักษาความสงบแห่งชาติเป็นไปด้วยความเรียบร้อยมีประสิทธิภาพ และเพื่อให้การดำเนินการในการพัฒนาศักยภาพและการแก้ปัญหาสินค้าข้าวซึ่งเป็นพืช เศรษฐกิจหลักที่สำคัญของประเทศ เป็นไปอย่างมีประสิทธิผลเป็นประโยชน์สูงสุดต่อเศรษฐกิจและยกระดับคุณภาพชีวิตของเกษตรกรอย่างเป็นรูปธรรมคณะรักษาความสงบแห่งชาติ จึงมีคำสั่งแต่งตั้ง คณะกรรมการขึ้นคณะหนึ่ง เรียกว่าคณะกรรมการนโยบายและบริหารจัดการข้าว เรียกโดยย่อว่า นบข. โดยมีองค์ประกอบและอำนาจหน้าที่ ดังนี้ :-๑. องค์ประกอบ๑.๑หัวหน้าคณะรักษาความสงบแห่งชาติ ประธานกรรมการ๑.๒ รองหัวหน้าฝ่ายเศรษฐกิจคณะรักษาความสงบแห่งชาติ รองประธานกรรมการ๑.๓ ปลัดสำนักนายกรัฐมนตรี กรรมการ๑.๔ ปลัดกระทรวงมหาดไทย กรรมการ๑.๕ ปลัดกระทรวงการคลัง กรรมการ๑.๖ปลัดกระทรวงเกษตรและสหกรณ์ กรรมการ๑.๗เลขาธิการคณะกรรมการพัฒนาการเศรษฐกิจ กรรมการและสังคมแห่งชาติ๑.๘เลขาธิการคณะกรรมการกฤษฎีกา กรรมการ๑.๙ผู้อำนวยการสำนักงบประมาณ กรรมการ๑.๑๐อธิบดีกรมส่งเสริมการเกษตร กรรมการ๑.๑๑ผู้จัดการธนาคารเพื่อการเกษตรและสหกรณ์การเกษตร กรรมการ๑.๑๒ ผู้ทรงคุณวุฒิ จำนวน ๓ท่าน ที่ประธานแต่งตั้ง กรรมการ๑.๑๓ปลัดกระทรวงพาณิชย์ กรรมการและเลขานุการ๑.๑๔ อธิบดีกรมการค้าภายใน กรรมการและผู้ช่วยเลขานุการ๑.๑๕อธิบดีกรมการค้าต่างประเทศ กรรมการและผู้ช่วยเลขานุการ๑.๑๖เลขาธิการสำนักงานเศรษฐกิจการเกษตร กรรมการและผู้ช่วยเลขานุการ๑.๑๗ อธิบดีกรมการข้าว กรรมการและผู้ช่วยเลขานุการ๒. อำนาจหน้าที่๒.๑ กําหนดกรอบนโยบายแผนงาน และมาตรการเกี่ยวกับสินค้าข้าวเพื่อให้การบริหารจัดการสินค้าข้าวสอดคล้องกันทั้งระบบและมีการพัฒนาเพื่อเพิ่มศักยภาพและประสิทธิผลอย่างต่อเนื่อง๒.๒ อนุมัติแผนงาน โครงการและมาตรการเกี่ยวกับการผลิตและการตลาดข้าว๒.๓ ส่งเสริมและสนับสนุนการศึกษาวิจัยและพัฒนาเพื่อเพิ่มคุณภาพ ลดต้นทุน และส่งเสริมการผลิตข้าวที่สอดคล้องกับความต้องการของตลาดโลก๒.๔ พิจารณาหลักเกณฑ์และวิธีการสนับสนุน ช่วยเหลือเกษตรกร สถาบันเกษตรกร ผู้ประกอบการโรงสี ผู้ค้าและผู้ส่งออกข้าว เพื่อให้การบริหารจัดการข้าวทั้งระบบเป็นไปอย่างมีประสิทธิภาพ๒.๕ ติดตามกำกับดูแลการปฏิบัติตามนโยบาย มาตรการ และโครงการที่อนุมัติ๒.๖ แต่งตั้งคณะอนุกรรมการคณะทำงาน และคณะที่ปรึกษา เพื่อดำเนินการด้านการผลิตการตลาดการแก้ไขปัญหาเกี่ยวกับข้าว หรือตามที่ได้รับมอบหมาย๒.๗ เชิญบุคคลที่เกี่ยวข้องมาให้ข้อมูลข้อเท็จจริงและความเห็น รวมทั้งส่งเอกสารหลักฐานที่เกี่ยวข้องเพื่อประกอบการพิจารณาของคณะกรรมการฯ๒.๘[๒]ติดตาม และตรวจสอบการดำเนินโครงการช่วยเหลือเกษตรกรผู้ปลูกข้าวที่ผ่านมาของรัฐบาลสำหรับการเบิกจ่ายเบี้ยประชุมให้เป็นไปตามพระราชกฤษฎีกาเบี้ยประชุมกรรมการพ.ศ. ๒๕๔๗ และที่แก้ไขเพิ่มเติม ส่วนค่าใช้จ่ายอื่น ๆ (ถ้ามี)ให้ได้รับโดยอนุโลมตามระเบียบราชการโดยให้เบิกจ่ายจากกระทรวงพาณิชย์ทั้งนี้ตั้งแต่บัดนี้เป็นต้นไปสั่ง ณ วันที่ ๖ มิถุนายน พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติ คำสั่งคณะรักษาความสงบแห่งชาติที่ ๑๗๘/๒๕๕๗ เรื่อง แต่งตั้งคณะกรรมการนโยบายและบริหารจัดการข้าว[๓]ภีราพร/ผู้จัดทำ๑๔ พฤศจิกายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๖๓ ง/หน้า ๙/๒๙ สิงหาคม ๒๕๕๗[๒] ๒.๘แก้ไขเพิ่มเติมโดยคำสั่งคณะรักษาความสงบแห่งชาติ ที่ ๑๗๘/๒๕๕๗ เรื่องเพิ่มเติมอำนาจหน้าที่ของคณะกรรมการนโยบายและบริหารจัดการข้าว ลงวันที่ ๓๑ กรกฎาคม๒๕๕๗[๓] ราชกิจจานุเบกษา เล่ม ๑๓๑/ตอนพิเศษ ๑๖๓ ง/หน้า ๑๙/๒๙ สิงหาคม๒๕๕๗